Jusinės tvenkinys
54°56′4″ š. pl. 25°38′37″ r. ilg.﻿ / ﻿54.93444°š. pl. 25.64361°r. ilg.﻿ / 54.93444; 25.64361 Jusinės tvenkinys – tvenkinys Lietuvoje, Vilniaus rajone, 14,5 km į šiaurės rytus nuo Nemenčinės. Sudarytas užtvenkus Jusinės upę (Žeimenos intakas) 0,05 km nuo jos žiočių. Tvenkinio ilgis iš šiaurės vakarų į pietryčius – 0,3 km, plotis – iki 0,11 km. Altitudė 113,4 m. Krantai aukštoki. Tvenkinį supa Martišiūnų miškas. Šalia įsikūręs Jusinės viesėdis, kuriame vietoje buvusio Jusinės vandens malūno yra įrengti svečių namai, 2012 m. pastatyta 24 kW mažoji hidroelektrinė, įrengtas žuvitakis. Šiaurvakarine pakrante nutiestas kelias  102  Vilnius–Švenčionys–Zarasai .